Bruxelles, den 13.4.2005

KOM(2005) 157 endelig

2003/0302 (COD)

UDTALELSE FRA KOMMISSIONEN i henhold til EF-traktatens artikel 251, stk. 2, tredje afsnit, litra c), om Europa-Parlamentets ændringer til Rådets fælles holdning til forslag til

EUROPA-PARLAMENTETS OG RÅDETS FORORDNING om betingelserne for adgang til naturgastransmissionsnettene

OM ÆNDRING AF KOMMISSIONENS FORSLAG i henhold til EF-traktatens artikel 250, stk. 2

2003/0302 (COD)

UDTALELSE FRA KOMMISSIONEN i henhold til EF-traktatens artikel 251, stk. 2, tredje afsnit, litra c), om Europa-Parlamentets ændringer til Rådets fælles holdning til forslag til

EUROPA-PARLAMENTETS OG RÅDETS FORORDNING om betingelserne for adgang til naturgastransmissionsnettene

1. Indledning

I henhold til EF-traktatens artikel 251, stk. 2, tredje afsnit, litra c, skal Kommissionen afgive udtalelse om de ændringer, som Europa-Parlamentet har foreslået ved andenbehandlingen. Kommissionen forelægger hermed sin udtalelse om Parlamentets ændringsforslag

2. BAGGRUND

Dato for forelæggelse af forslaget for Europa-Parlamentet og Rådet {dokument KOM(2003) 741 endelig udg. 2003/0302 (COD)}: | 12. december 2003 |

Udtalelse afgivet af Det Europæiske Økonomiske og Sociale Udvalg: | 2. juni 2004 |

Europa-Parlamentets udtalelse ved førstebehandlingen: | 20. april 2004 |

Fælles holdning vedtaget: Europa-Parlamentets udtalelse ved andenbehandlingen: | 12. november 2004 (enstemmighed). 8. marts 2005 |

3. FORMÅLET MED FORSLAGET

Forslaget supplerer direktiv 2003/55/EF om fælles regler for det indre marked for naturgas og om ophævelse af direktiv 98/30/EF. Formålet er at opstille minimumskrav til betingelserne for adgang til gastransmissionsnettene.

Erfaringerne, bl.a. fra EU's gasreguleringsforum i Madrid, viser, at en kvalitativ markedsliberalisering er lige så vigtig som en kvantitativ. Selv om direktiv 2003/55/EF vil føre til et fuldstændigt åbent marked senest i juli 2007, giver betingelserne for tredjeparters adgang til nettet i medlemsstaterne langt fra ensartede vilkår. Både direktiv 2003/55/EF og forordningsforslaget erkender den afgørende betydning af tredjeparters adgang som det vigtigste redskab til at liberalisere markedet og skabe konkurrence. Mens direktivet blot opstiller målsætningerne, drejer forordningen sig imidlertid om bestemte minimumskrav, som skal overholdes i forbindelse med denne vigtige del af direktivet, dvs. betingelserne for adgang til transmissionsnettet.

4. KOMMISSIONENS UDTALELSE OM EUROPA-PARLAMENTETS ÆNDRINGSFORSLAG

4.1. Ændringer, som Kommissionen har accepteret

Kommissionen kan acceptere alle Europa-Parlamentets ni ændringsforslag i deres helhed. De blev fremsat som led i et kompromis, der blev indgået mellem Europa-Parlamentet, Rådet og Kommissionen under andenbehandlingen. Ændringsforslagene er i overensstemmelse med Kommissionens mål for forslaget og bevarer den afbalancering af interesser, der blev opnået i den fælles holdning.

Ændringsforslagenes indhold kan beskrives på følgende måde:

- Fire af Europa-Parlamentets ændringsforslag omhandler de omkostninger, som skal indregnes ved fastsættelsen af transmissionstariffer eller gebyrer for ubalancer. De gør den fælles holdning klarere ved at henvise til de faktisk påløbne omkostninger, "for så vidt som sådanne omkostninger svarer til en effektiv og strukturelt sammenlignelig netoperatørs omkostninger". Dette begreb findes allerede i den gældende fællesskabslovgivning.

- Ét ændringsforslag fastslår, at gebyrerne for ubalancer i videst muligt omfang skal være omkostningsbaserede.

- De øvrige fire ændringsforslag gør teksten mere præcis.

5. KONKLUSION

I henhold til EF-traktatens artikel 251, stk. 2, ændrer Kommissionen sit forslag i overensstemmelse med ovenstående.